**Ministru kabineta noteikumu projekta “Grozījumi Ministru kabineta 2015. gada 14. jūlija noteikumos Nr. 395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2015. gada 14. jūlija noteikumos Nr. 395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam”” (turpmāk – noteikumu projekts) paredz perioda, par kuru energoietilpīgi apstrādes rūpniecības uzņēmumi var pieteikties obligātā iepirkuma komponentes samazinājumam, pagarināšanu līdz 2021. gada 31. decembrim.Tāpat noteikumu projekts paredz pilnveidot atbalsta piešķiršanas nosacījumus – paplašinot atbalsttiesīgo nozaru tvērumu un nosakot minimālo darbinieku skaitu atbalstāmajiem uzņēmumiem, kā arī papildu atvieglojumus finansiālās grūtībās nonākušiem uzņēmumiem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva, pamatojoties uz [Elektroenerģijas tirgus likuma](https://likumi.lv/ta/id/108834-elektroenergijas-tirgus-likums) 30.2 panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Termiņa, kādā energoietilpīgi apstrādes rūpniecības uzņēmumi var pieteikties obligātā iepirkuma komponentes samazinājumam, pagarināšana**Pašlaik spēkā esošo Ministru kabineta 2015. gada 14. jūlija noteikumu Nr. 395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam” (turpmāk – MK noteikumi Nr. 395) 30. punkts nosaka, ka komersants var pieteikties obligātā iepirkuma komponentes samazinājumam izdevumu kompensēšanai publiskajam tirgotājam (par atbalstu elektroenerģijas ražošanai no atjaunojamiem energoresursiem) par izmaksām, kas komersantam rodas laikposmā no 2015. gada 1. jūlija līdz 2020. gada 31. decembrim.Tiesības uz samazinātu līdzdalību obligātā iepirkuma komponentes maksājumam sekmē aktīvo energoietilpīgo apstrādes rūpniecības uzņēmumu konkurētspēju, jo obligātās iepirkuma komponentes maksājumi veido būtisku papildu daļu kopējās produktu ražošanas izmaksās.Eiropas Komisijas Konkurences ģenerāldirektorāts (turpmāk – EK) 2020. gada 2. jūlijā ir pieņēmis *Komisijas paziņojumu par darbības termiņa pagarināšanu un grozījumiem Reģionālā atbalsta pamatnostādnēs 2014.-2020. gadam, Pamatnostādnēs par valsts atbalstu, lai veicinātu riska finansējuma ieguldījumus, Pamatnostādnēs par valsts atbalstu vides aizsardzībai un enerģētikai 2014.-2020. gadam, Pamatnostādnēs par valsts atbalstu grūtībās nonākušu nefinanšu uzņēmumu glābšanai un pārstrukturēšanai un Paziņojumā par kritērijiem, pēc kuriem analizē saderīgumu ar iekšējo tirgu valsts atbalstam ar mērķi sekmēt svarīgu projektu īstenošanu visas Eiropas interesēs, Komisijas paziņojumā – Nostādnes par valsts atbalstu pētniecībai, izstrādei un inovācijai un Komisijas Paziņojumā dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai* (OV C 224, 08.07.2020., 2.-4. lpp.)[[1]](#footnote-1) (turpmāk – Komisijas paziņojums), kura 11. punkta b) apakšpunkts paredz Komisijas paziņojuma “Pamatnostādnes par valsts atbalstu vides aizsardzībai un enerģētikai 2014.-2020. gadam” (OV C 200, 28.06.2014., 1.-55. lpp.) (turpmāk – Pamatnostādnes par valsts atbalstu vides aizsardzībai un enerģētikai 2014.-2020. gadam) piemērošanas termiņa pagarināšanu līdz 2021. gada 31. decembrim.Ņemot vērā iepriekš minēto noteikumu projekta 1.8. apakšpunkts paredz perioda, par kuru energoietilpīgi apstrādes rūpniecības uzņēmumi var pieteikties obligātā iepirkuma komponentes samazinājumam, pagarināšanu līdz 2021. gada 31. decembrim.**Atbalsttiesīgo nozaru tvēruma paplašināšana**Pašreizējā redakcijā noteikumi paredz noteiktu nozaru atbalstu, kas ir ievērojami šaurāks tvērums kā to pieļauj Pamatnostādnes par valsts atbalstu vides aizsardzībai un enerģētikai 2014.-2020. gadam. Ņemot vērā Covid-19 krīzes ietekmi, tiek piedāvāts šo tvērumu paplašināt maksimālajā pieļaujamajā apjomā, tādējādi sniedzot iespēju atbalsta saņemšanai plašākam nozaru lokam.Pamatnostādņu par valsts atbalstu vides aizsardzībai un enerģētikai 2014.-2020. gadam 186. punktā ir noteikts, ka dalībvalsts var iekļaut uzņēmumu valsts shēmā, saskaņā ar kuru piešķir to izmaksu samazinājumus, kas rodas atjaunojamās enerģijas atbalsta rezultātā, ja uzņēmuma elektroietilpība ir vismaz 20 % un tas darbojas nozarē, kurā tirdzniecības intensitāte ir vismaz 4 % Eiropas Savienības līmenī, pat tad, ja šī nozare nav iekļauta nozaru sarakstā 3. pielikumā. Atbilstoši šim nosacījumamMK noteikumu Nr. 395 5.1. apakšpunktā ir iekļauts kritērijs – vidējā elektroenerģijas izmaksu intensitāte iepriekšējos trijos kalendāra gados ir 20 % vai augstāka.Vienlaikus Pamatnostādņu par valsts atbalstu vides aizsardzībai un enerģētikai 2014.-2020. gadam 185. punkts nosaka, ka atbalsts būtu jāattiecina tikai uz nozarēm, kuru konkurētspēja ir apdraudēta to izmaksu dēļ, kas rodas finansējuma enerģijas no atjaunojamiem energoresursiem atbalstam rezultātā, ņemot vērā to elektroietilpību un starptautisko tirdzniecību, un atbalstu var piešķirt vienīgi tad, ja uzņēmums darbojas kādā no nozarēm, kas norādītas 3. pielikumā, paralēli 84. zemsvītras piezīmē norādot, ka šāds risks pastāv nozarēs, kurās tirdzniecības intensitāte Eiropas Savienības līmenī ir 10 %, ja nozares elektroietilpība sasniedz 10 % Eiropas Savienības līmenī. Līdz ar to, ņemot vērā, pašlaik spēkā esošā MK noteikumu Nr. 395 redakcija pilnībā neaptver Pamatnostādņu par valsts atbalstu vides aizsardzībai un enerģētikai 2014.-2020. gadam sniegto iespēju klasificēt uzņēmumus atkarībā no to elektroietilpības, noteikumu projekts paredz papildināt MK noteikumu Nr. 395 5.1. apakšpunktu nosakot, ka vidējā elektroenerģijas izmaksu intensitāte divos kalendāra gados, kas izvēlēti no iepriekšējiem 3 kalendāra gadiem, 1. pielikuma 1. grupas komersantiem ir 10 % vai augstāka un 1. pielikuma 2. grupas komersantiem ir 20 % vai augstāka.Papildus Pamatnostādņu par valsts atbalstu vides aizsardzībai un enerģētikai 2014.-2020. gadam 189. punkts, kā arī III un V pielikums nepārprotami norāda, ka tiek izšķirtas vairākas uzņēmumu grupas, kuras atbilstoši vadlīniju nosacījumiem ir klasificējamas atbilstoši ar elektroietilpību vismaz 20 % vai ārpus šīs robežšķirtnes. Līdz ar to noteikumu projektā ietvertais grozījums ir pamatots.Laika periods, par kuru aprēķina MK noteikumu Nr. 395 5.1. apakšpunktā minēto kritēriju mainīts, pamatojoties uz Komisijas paziņojuma 11. punkta d) apakšpunkta i) apakšpunktu, un ņemot vērā, ka Covid-19 krīzes radītajā ietekmē kopumā energoietilpīgiem apstrādes rūpniecības uzņēmumiem var būt samazināts elektroenerģijas patēriņš. **Minimālā darbinieku skaita noteikšana atbalstāmajiem uzņēmumiem**Būtiski, ka atbalsts energoresursu izmaksu samazināšanai energoietilpīgiem apstrādes rūpniecības uzņēmumiem primāri sasniedz nozīmīgākos eksportējošos uzņēmumus.Esošās Covid-19 krīzes pārvarēšanai svarīgi ir atbalstīt uzņēmumus ar izaugsmes potenciālu eksporta tirgos. Situācijā, kurā komersanti saskaras ar būtisku Covid-19 ietekmi – apgrozījuma kritumu, ieņēmumu samazināšanos, atliktiem maksājumiem, piegāžu pārrāvumiem, būtisku eksporta samazinājumu u.tml. – nepieciešams rast risinājumus uzņēmumu izmaksu samazināšanai.Ņemot vērā, ka primāri Covid-19 krīzes pārvarēšanā jāveicina esošo darba vietu saglabāšanu, kā arī ierobežoto finansējuma apjomu atbalsta sniegšanai, tiek piedāvāts kā kritēriju atbalsta saņemšanai noteikt minimālo darbinieku skaitu uzņēmumā vidēji pēdējos 3 gados – 50 darbinieki. Nodarbināto skaita kritērijs – 50 darbinieki – atbilst kopumā 264 lielākajiem apstrādes rūpniecības uzņēmumiem, kuru kopējais eksporta apjoms 2019. gadā sasniedza 3,18 miljardus *euro*. Saskaņā ar Centrālās statistikas pārvaldes datiem par eksportu sadalījumā pa preču sadaļām un pēc uzņēmuma darbības veida, tad 264 lielākie apstrādes rūpniecības uzņēmumi (ar nodarbināto skaitu virs 50 un elektroenerģijas patēriņu virs 500 MWh) nodrošināja 62 % no visa apstrādes rūpniecības preču eksporta apjoma. Kritērijs neierobežos Latvijas uzņēmumus ar izaugsmes potenciālu eksporta tirgos. Noteikumu projektam pievienots Ministru kabineta sēdes protokollēmuma projekts, kurā noteikts, ka Ekonomikas ministrijai sadarbībā ar Finanšu ministriju atbilstoši aktualizētajām prognozēm jāizvērtē finansējuma pietiekamību atbalstam energointensīvajiem uzņēmumiem 2022. gada budžeta izstrādes procesā salīdzinājumā ar vidēja termiņa budžetā 2021.-2023. gadam noteikto finansējuma apjomu un nepieciešamības gadījumā novirzīt šim mērķim papildu finanšu resursus, primāri izvērtējot pārdales iespējas Ekonomikas ministrijas valsts budžeta apakšprogrammas 29.02.00 “Elektroenerģijas lietotāju atbalsts” ietvaros vai papildu akciju sabiedrības “Latvenergo” ikgadējo dividenžu novirzīšanu Ekonomikas ministrijas valsts budžeta apakšprogrammai 29.02.00 “Elektroenerģijas lietotāju atbalsts” nepieciešamajā apjomā. Tādējādi rasta iespēja samazināt kritēriju par minimālo darbinieku skaitu (sākotnēji tika piedāvāts to noteikt – 200, pieņemot, ka finansējuma apjoms ir – 7 milj. *euro*), vienlaikus nodrošinot finansējuma pietiekamību atbalsta izmaksu segšanai. Papildus kritērija noteikšana ir pamatota kontekstā ar noteikumu projektā iekļauto grozījumu, kas paredz paplašināt nozaru tvērumu un daļai uzņēmumu samazināt energointensitātes slieksni, apzinoties, ka, paplašinot atbalstāmo nozaru loku, kas ir viens no noteikumu projekta mērķiem, lai dotu iespēju pieteikties atbalstam nozaru uzņēmumiem, kuriem saskaņā ar līdzšinējiem spēkā esošajiem MK noteikumu Nr. 395 nosacījumiem šāda iespēja ir liegta, ir jāņem vērā pieejamā finansējuma apmērs atbalsta pasākuma ietvaros. Tādējādi, lai rastu balansu starp potenciālo atbalsta saņēmēju skaita pieaugumu un ierobežoto pieejamā finansējuma apjomu, ir nepieciešams noteikt papildu kritēriju. Atbalstu saskaņā ar MK noteikumu Nr. 395 spēkā esošo redakciju ir paredzēts sniegt par periodu līdz 2020. gada 31. decembrim. Noteikumu projekta 1.3. apakšpunktā paredzētais ierobežojums un noteikumu projekta 1.1., 1.8. un 1.9. apakšpunktā ietvertie nosacījumi attieksies uz komersantiem, kuriem atbalsts tiks sniegts par 2021. gadu. Ņemot vērā minēto, komersantiem nevarēja izveidoties tiesiskā paļāvība, ka atbalsta sniegšana saskaņā ar spēkā esošo normatīvo aktu turpināsies arī 2021. gadā vai, ka tā sniegšanai tiks piemēroti tādi paši kritēriji kā atbalsta sniegšanai par 2020. gadu. Proti, izskatāmajā gadījumā spēkā esošais normatīvais akts vispār neparedzēja atbalsta sniegšanu par 2021. gadu.Vienlaikus jāņem vērā, ka konceptuālajā ziņojumā “Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai” (Ministru kabineta 2020. gada 22. septembra sēdes protokola Nr. 55 41. §) paredzēto un Ministru kabinetā atbalstīto risinājumu, sākot ar 2021. gada 1. janvāri obligātā iepirkuma komponente tiks samazināta no 22,68 EUR/MWh uz 17,51 EUR/MWh un pakāpeniski samazināta arī turpmākajos gados, kas attiecīgi attieksies uz visiem uzņēmumiem.**Papildu atvieglojumus finansiālās grūtībās nonākušiem uzņēmumiem**Pamatnostādnes par valsts atbalstu vides aizsardzībai un enerģētikai 2014.-2020. gadam paredz, ka vides un enerģētikas atbalstu nevar piešķirt grūtībās nonākušiem uzņēmumiem, kā šo pamatnostādņu nolūkā definēts piemērojamajās Pamatnostādnēs par valsts atbalstu grūtībās nonākušu uzņēmumu glābšanai un pārstrukturēšanai atbilstoši grozījumiem vai aizstājošam tiesību aktam.Vienlaikus Komisijas paziņojumā, ar ko tiek pagarināts pamatnostādņu termiņš, tiek piedāvāti arī papildu atvieglojumi atbalsta saņemšanai, ņemot vērā COVID-19 izraisīto ekonomisko recesiju. Noteikumu projektā tiek piedāvāts iekļaut atvieglojumus atbilstoši Komisijas paziņojumā iekļautajam piedāvājumam gadījumos, ja uzņēmums, kas pretendē uz atbalstu, ir nonācis finansiālās grūtībās. Noteikumu projektā paredzēts, ka šāda atkāpe tiktu piemērota gadījumos, kad kopumā uzņēmums var būt dzīvotspējīgs un nebija nonācis grūtībās līdz 2019. gada 31. decembrim, bet finansiālās grūtībās nonācis periodā no 2020. gada 1. janvāra līdz 2021. gada 30. jūnijam. Atbalsts netiks sniegts komersantiem, kuri finansiālās grūtībās nonākuši pēc 2021. gada 30. jūnija.Noteikumu projektā ir iekļauts arī tehnisks precizējums, kas paredz precizēt MK noteikumu Nr. 395 10.1. apakšpunktu un attiecīgi 2. pielikuma 3. daļas 3.1. punktu atbilstoši Tieslietu ministrijas 2020. gada 25. septembra vēstulē Nr. 1-13/3096 piedāvātajam risinājumam (noteikumu projekta 1.5. un 1.11. apakšpunkts).**Grozījums attiecībā uz MK noteikumu Nr. 395 2. pielikuma 3. daļā norādītās informācijas apliecināšanas brīdi**Lai nodrošinātu objektīvu MK noteikumu Nr. 395 2. pielikuma 3. daļā ietvertā apliecinājuma pārbaudi, balstoties uz objektīvu pamatojumu saskaņā ar pārbaudāmiem un ticamiem datiem, tad tiek svītrota prasība MK noteikumu Nr. 395 2. pielikuma 3. daļā ietvertās informācijas apliecināšanai uz iesnieguma iesniegšanas dienu, attiecīgi tajā ietvertā informācija tiks izvērtēta uz lēmuma par atbalsta piešķiršanas brīdi (noteikumu projekta 1.10. apakšpunkts). Atbilstoši precizēta arī MK noteikumu Nr. 395 10. punkta ievaddaļa (noteikumu projekta 1.5. apakšpunkts). Jāņem vērā, ka uzņēmumu tiesiskā situācija, īpaši Covid-19 izraisītās krīzes iespaidā, var būt strauji mainīga. Ņemot vērā, ka pastāv gadījumi, kad uzņēmums faktiski izpilda MK noteikumu Nr. 395 prasības, bet uz projekta iesnieguma iesniegšanas brīdi aktuālie dati liecina, ka saskaņā ar MK noteikumu Nr. 395 10. punktu komersants nevar pretendēt uz atbalstu šo noteikumu ietvaros, nepieciešams noteikt, ka aktuālie dati tiek vērtēti uz lēmuma pieņemšanas brīdi.**Grozījumi attiecībā uz standarta piemērošanu**Ņemot vērā Energoefektivitātes likumā noteiktās prasības attiecībā uz energopārvaldības sistēmas ieviešanu un energoauditu veikšanu, noteikumu projekts paredz, ka attiecībā uz obligātā iepirkuma komponentes samazinājumu par izmaksām, kas komersantam rodas laikposmā no 2021. gada 1. janvāra līdz 2021. gada 31. decembrim, komersants apliecina, ka ir ieviesis energopārvaldības sistēmu, kas atbilst standartam LVS EN ISO 50001:2012 “Energopārvaldības sistēmas. Prasības un lietošanas norādījumi (ISO 50001:2011)” vai Energoefektivitātes likuma 12. panta prasībām (noteikumu projekta 1.2. apakšpunkts), kā arī iesniegumam tiesību iegūšanai uz obligātā iepirkuma komponentes samazinājumu komersants pievieno sertifikātu atbilstoši standartam LVS EN ISO 50001:2012 “Energopārvaldības sistēmas. Prasības un lietošanas norādījumi (ISO 50001:2011)” vai energoauditu saskaņā ar Energoefektivitātes likuma 10. panta prasībām (noteikumu projekta 1.4. un 1.7. apakšpunkts). Gan piemērojamais standarts, gan Energoefektivitātes likums paredz energoefektivitātes prasību nodrošināšanu. Ņemot vērā Covid-19 krīzes ietekmi, vienlaikus ņemot vērā arī nepieciešamību energoefektivitātes prasību nodrošināšanai, noteikumu projekts paredz piedāvāt alternatīvu, ka tās var tikt nodrošinātas arī atbilstoši Energoefektivitātes likumā noteiktajiem nosacījumiem.**Piemērošana**Izmaksas obligātā iepirkuma komponentes samazinājumam izdevumu kompensēšanai tiks attiecinātas, sākot ar 2021. gada 1. janvāri, pēc Eiropas Komisijas saskaņojuma par noteikumu projektā ietverto grozījumu saskaņošanas (noteikumu projekta 4. punkts). Noteikumu projekta 1.2., 1.4., 1.5., 1.6., 1.7., 1.10. un 1.11. apakšpunktā ietvertie grozījumi piemērojami, sākot ar 2021. gada 1. janvāri (noteikumu projekta 2. punkts). Ar minētajiem grozījumiem precizēta pieteikšanās kārtība atbalstam un tiem nav ietekmes uz Eiropas Komisijas 2017. gada 23. maija lēmumu par notificēto atbalsta shēmu State Aid SA. 42854 (2015/N) “Support for energy intensive industry” (C(2017) 3677), tāpēc tie piemērojami, komersantiem piesakoties uz atbalstu 2021.gadā.Noteikumu projekta 1.1., 1.3., 1.8. un 1.9. apakšpunktā ietvertie grozījumi piemērojami, sākot ar 2022. gada 1. janvāri (noteikumu projekta 3. punkts). Lēmumus par atbalsta piešķiršanu MK noteikumu Nr. 395 ietvaros pieņem, atbilstoši spēkā esošajai praksei atbalsta shēmas ietvaros, proti, lēmumus par atbalsta piešķiršanu pieņemt par izmaksām, kas radušās iepriekšējā gadā, kas ir saskaņā ar Eiropas Komisijas 2017. gada 23. maija lēmumu par notificēto atbalsta shēmu State Aid SA. 42854 (2015/N) “Support for energy intensive industry” ( C(2017) 3677). Tiesiskās paļāvības princips nosaka, ka privātpersona var paļauties, ka iestādes rīcība ir tiesiska un konsekventa. Iestādes kļūda, kuras pieļaušanā privātpersona nav vainojama, nedrīkst radīt privātpersonai nelabvēlīgas sekas. Šobrīd MK noteikumi Nr. 395 paredz, ka obligātā iepirkuma komponentes izmaksas tiek kompensētas par periodu līdz 2020. gadam, izmaksas sedzot 2021.gadā, kas atbilst spēkā esošos valsts atbalsta vadlīniju termiņam. Ņemot vērā, ka līdzšinējā MK noteikumu Nr. 395 redakcijā ir noteikts konkrēts termiņš, par kuru piešķir atbalstu, kā arī to, ka Eiropas Komisijas Konkurences ģenerāldirektorāts Komisijas paziņojumu pieņēma 2020. gada 2. jūlijā, un tas dod dalībvalstīm tikai iespēju, nevis pienākumu šo atbalstu pagarināt, komersantiem netika dots pamats izveidoties tiesiskajai paļāvībai par atbalsta turpināšanu pēc 2021. gada. Tādējādi netiks ietekmēta komersantu tiesiskā paļāvība attiecībā uz spēkā esošo atbalsta shēmu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Būvniecības valsts kontroles birojs |
| 4. | Cita informācija | Ņemot vērā projektā ietverto grozījumu būtisko ietekmi uz uzņēmēju konkurētspēju, ir pamatota noteikumu projekta virzība steidzamības kārtībā un nepieciešamība grozījumus apstiprināt Ministru kabinetā līdz 2021. gada 1. janvārim. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa ir energoietilpīgi apstrādes rūpniecības uzņēmumi. |
| 2. | Tiesiskā regulējuma ietekme uz tautsaimniecību un administratīvo slogu | Latvijā aktīvo energoietilpīgo apstrādes rūpniecības uzņēmumu konkurētspēju reģionālajā un starptautiskajā tirgū ietekmē obligātās iepirkuma komponentes maksājumi, jo tie veido būtisku papildu daļu kopējās produktu ražošanas izmaksās. Īpaši tiek ietekmēti uzņēmumi, kuri ražošanā intensīvi izmanto elektroenerģiju un eksporta tirgos konkurē ar tādu valstu ražotājiem, kurās ir ievērojami zemākas enerģijas izmaksas. Ņemot vērā minēto, noteikumu projektā ietvertais tiesiskais regulējums, kas t.sk. paredz termiņa, kādā energoietilpīgi apstrādes rūpniecības uzņēmumi var pieteikties obligātā iepirkuma komponentes samazinājumam, pagarināšanu, veicinās energoietilpīgo apstrādes rūpniecības uzņēmumu konkurētspēju. Tādējādi tiesiskajam regulējumam prognozējama pozitīva ietekme uz tautsaimniecību. Tiesiskajam regulējumam nav ietekme uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 370 000 | 0 | 7 000 000 | 0 | 7 000 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 370 000 | 0 | 7 000 000 | 0 | 7 000 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 370 000 | 0 | 7 000 000 | 0 | 7 000 000 | 0 | 0 |
| 2.1. valsts pamatbudžets | 3 370 000 | 0 | 7 000 000 | 0 | 7 000 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Nepieciešamais finansējums energoietilpīgiem apstrādes rūpniecības uzņēmumiem 2021.-2023. gada 7 milj. *euro* apmērā ik gadu ir atbalstīts Ministru kabineta 2020. gada 12. oktobra rīkojumā Nr. 595 “Par konceptuālo ziņojumu “Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai””. Noteikumu projekts tiks īstenots Ekonomikas ministrijas budžeta apakšprogrammā 29.02.00 “Elektroenerģijas lietotāju atbalsts” paredzētā finansējuma ietvaros.Saskaņā ar Eiropas Komisijas 2017. gada 23. maija lēmumu par notificēto atbalsta shēmu State Aid SA. 42854 (2015/N) “Support for energy intensive industry” ( C(2017) 3677) atbalsta shēmas kopējais budžets 2016.-2021. gada periodā ir apmēram 95 milj. *euro*. Noteikumu projektā ietverto grozījumu rezultātā, pagarinot atbalsta shēmas termiņu par vienu gadu, plānots, ka atbalsta shēmas kopējais budžets palielināsies par apmēram 7 milj. *euro* atbilstoši 2016.-2022. gada periodam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Komisijas paziņojums;2) Pamatnostādnes par valsts atbalstu vides aizsardzībai un enerģētikai 2014.-2020. gadam. |
| 2. | Citas starptautiskās saistības | Projekts šo jomu neskar |
| 3. | Cita informācija | Grozījumi tiks paziņoti Eiropas Komisijai, izmantojot standarta paziņošanas procedūru. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Komisijas paziņojums par darbības termiņa pagarināšanu un grozījumiem Reģionālā atbalsta pamatnostādnēs 2014.-2020. gadam, Pamatnostādnēs par valsts atbalstu, lai veicinātu riska finansējuma ieguldījumus, Pamatnostādnēs par valsts atbalstu vides aizsardzībai un enerģētikai 2014.-2020. gadam, Pamatnostādnēs par valsts atbalstu grūtībās nonākušu nefinanšu uzņēmumu glābšanai un pārstrukturēšanai un Paziņojumā par kritērijiem, pēc kuriem analizē saderīgumu ar iekšējo tirgu valsts atbalstam ar mērķi sekmēt svarīgu projektu īstenošanu visas Eiropas interesēs, Komisijas paziņojumā – Nostādnes par valsts atbalstu pētniecībai, izstrādei un inovācijai un Komisijas Paziņojumā dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (OV C 224, 08.07.2020., 2.-4. lpp.) (turpmāk – Komisijas paziņojums);2) Komisijas paziņojums “Pamatnostādnes par valsts atbalstu vides aizsardzībai un enerģētikai 2014.-2020. gadam” (OV C 200, 28.06.2014., 1.-55. lpp.) (turpmāk – Pamatnostādnes par valsts atbalstu vides aizsardzībai un enerģētikai 2014.-2020. gadam). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas paziņojuma 11. punkta b) apakšpunkts; Pamatnostādņu par valsts atbalstu vides aizsardzībai un enerģētikai 2014.-2020. gadam 108. punkts | Noteikumu projekta 1.1. apakšpunkts | Ieviests pilnībā | Neparedz stingrākas prasības |
| Komisijas paziņojuma 11. punkta d) apakšpunkta i) apakšpunkts | Noteikumu projekta 1.1. apakšpunkts | Ieviests pilnībā | Neparedz stingrākas prasības |
| Pamatnostādņu par valsts atbalstu vides aizsardzībai un enerģētikai 2014.-2020. gadam 185. punkts, 84. zemsvītras piezīme | Noteikumu projekta 1.1. apakšpunkts | Ieviests pilnībā | Neparedz stingrākas prasības |
| Komisijas paziņojuma 13. punkta a) apakšpunktu | Noteikumu projekta 1.6. apakšpunkts | Ieviests pilnībā | Neparedz stingrākas prasības |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām Projekta izstrādes procesā 05.11.2020. publicēts Ekonomikas ministrijas tīmekļavietnē <https://www.em.gov.lv/lv/Ministrija/sabiedribas_lidzdaliba/diskusiju_dokumenti/>.Paziņojums par līdzdalības iespējām Projekta izstrādes procesā 06.11.2020. publicēts Ministru kabineta tīmekļa vietnē <https://www.mk.gov.lv/content/ministru-kabineta-diskusiju-dokumenti>. |
| 2. | Sabiedrības līdzdalība projekta izstrādē | Projekta izstrādes gaitā Ekonomikas ministrija konsultējās ar uzņēmumu pārstāvētajām organizācijām, tai skaitā ar Būvmateriālu ražotāju asociāciju, neformāli saskaņojot MK noteikumos Nr. 395 nepieciešamās izmaiņas. Sabiedrībai nodrošināta iespēja iepazīties ar projektu Ekonomikas ministrijas tīmekļa vietnē un Ministru kabineta tīmekļa vietnē. Vienlaikus projekta publicēšanai Ekonomikas ministrijas tīmekļa vietnē un Ministru kabineta tīmekļa vietnē, Ekonomikas ministrija nosūtīja informāciju par sabiedrības līdzdalības iespējām projekta izstrādes gaitā (06.11.2020. elektroniskā pasta vēstule Nr. 3.3-8/2020/7006N) [Latvijas Tirdzniecības un rūpniecības kamera](https://dvs.em.gov.lv/Portal/Contacts/Organization/Organization?OrganizationId=11271)i, [Latvijas Darba devēju konfederācija](https://dvs.em.gov.lv/Portal/Contacts/Organization/Organization?OrganizationId=12075)i, Būvmateriālu ražotāju asociācijai un [Mašīnbūves un metālapstrādes rūpniecības asociācija](https://dvs.em.gov.lv/Portal/Contacts/Organization/Organization?OrganizationId=29317)i, aicinot par projektu iesniegt rakstveida viedokļus līdz 12.11.2020. Termiņš, līdz kuram Ekonomikas ministrija aicina iesniegt rakstveida viedokļus par projektu, noteikts, ņemot vērā, ka projektā ietvertā atbalsta energoietilpīgiem apstrādes rūpniecības uzņēmumiem nepieciešamība ir pamatota arī konceptuālajā ziņojumā “Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai” (Ministru kabineta 2020. gada 22. septembra sēdes protokola Nr. 55 41. §), attiecīgi sabiedrībai laikus tika nodrošināta iespēja iepazīties ar projektā ietverto jautājumu. |
| 3. | Sabiedrības līdzdalības rezultāti | Sabiedrības līdzdalības rezultāti tika apkopoti pēc saņemto viedokļu apkopošanas. Iebildumi saņemti no Latvijas Tirdzniecības un rūpniecības kameras un Latvijas Darba devēju konfederācijas. Iebildumi izteikti, aicinot plašāk izvērtēt kritēriju par komersanta darbinieku vidējo skaitu iepriekšējos trijos kalendāros gados. Priekšlikumi saņemti no Būvmateriālu Ražotāju asociācijas, Latvijas Pārtikas uzņēmumu federācijas, SIA “Varpa”, SIA “NewFuels RSEZ”, SIA “VAIVES”, SIA “Graanul Invest”, Madonas novada pašvaldības, SIA “Vudlande”, SIA “Latvāņi”, SIA “Baltic Block”, SIA “SMILTENE IMPEX” un SIA “Eco Baltia grupa”. Priekšlikumi izteikti, aicinot plašāk izvērtēt kritēriju par komersanta darbinieku vidējo skaitu iepriekšējos trijos kalendāros gados, izvērtēt nozaru tvērumu, kā arī nosacījumus attiecībā finansiālās grūtībās nonākušiem komersantiem. Ekonomikas ministrija 03.12.2020. organizēja tikšanos ar institūcijām un uzņēmumus pārstāvošajām organizācijām, kuras sniegušas atzinumus par noteikumu projektu, kā arī uzņēmējiem, kuri snieguši viedokli sabiedriskās apspriedes laikā, lai pārrunātu izteiktos komentārus Savukārt 04.12.2020. Ekonomikas ministrija organizēja tikšanos ar institūcijām, uzņēmumus pārstāvošajām organizācijām, kā arī uzņēmējiem, lai prezentētu pamatojumu noteikumu projektā ietvertajiem grozījumiem. Ekonomikas ministrija precizēja noteikumu projektu, ņemot vērā izteiktos iebildumus un priekšlikumus, salāgojot visu iesaistīto pušu viedokļus.Precizētais noteikumu projekts tika nosūtīts elektroniskajai saskaņošanai 08.12.2020., nosakot saskaņošanas termiņu 10.12.2020., kā rezultātā tika saņemti priekšlikumi. Kooperatīvā sabiedrība “Latvijas Piensaimnieku Centrālā Savienība” (AS “Preiļu siers” un AS “Cesvaines Piens” iesūtītie viedokļi) izteica priekšlikumu noteikumu projekta 1.9. apakšpunkta spēkā stāšanos noteikt ar 01.01.2021., savukārt, noteikumu projekta 1.6. punkta spēkā stāšanos noteikt ar 01.01.2022. Šie priekšlikumi netiek ņemti vērā, jo noteikumu projekta 1.9. apakšpunktā noteiktais nosacījums vēl ir jāsaskaņo ar Eiropas Komisiju, savukārt noteikumu projekta 1.6. apakšpunktā ietvertā grozījuma spēkā termiņš ir atbilstošs Komisijas paziņojuma 13. punkta a) apakšpunktam.No Madonas novada pašvaldības saņemts aicinājums izslēgt prasību par minimālo nodarbināto skaitu. SIA “NewFuels”, RSEZ informēja, ka atsaka saskaņot noteikumu projektu un lūdz izslēgt no noteikumu projekta 1.3. apakšpunktu, kā arī neiekļaut noteikumu projektā nekādus tādus citus kvalifikācijas kritērijus vai liedz iespēju arī šī spēkā esošā instrumenta par vienu gadu pagarinātajā termiņā kvalificēties tā saņemšanai. Rēzeknes pilsētas dome un pašvaldību kopīgā iestāde “Rēzeknes speciālās ekonomiskās zonas pārvalde” aicina nesaskaņot noteikumu projektu, galvenokārt saistībā ar noteikumu projektā iekļauto kvalifikācijas kritēriju par komersanta darbinieku vidējo skaitu saimnieciskās darbības nozarē.Pamatojums kritērijam par komersanta darbinieku vidējo skaitu saimnieciskās darbības nozarē ir sniegts anotācijas I. daļas 2. punktā. Attiecībā uz noteikumu projekta 1.3. apakšpunktu Ekonomikas ministrija ir papildinājusi anotācijas I. daļas 2. punktu. Kā arī noteikumu projekta 1.3. apakšpunkts ir precizēts, nosakot, ka komersanta darbinieku vidējais skaits saimnieciskās darbības nozarē, kas atbilst šo noteikumu 1. pielikumā minētajām nozarēm, iepriekšējos trijos kalendāros gados ir vismaz 50. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Būvniecības valsts kontroles birojs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretārs E. Valantis

Mičule, 67013030

Liga.Micule@em.gov.lv

1. Skatīt: https://eur-lex.europa.eu/legal-content/LV/TXT/?uri=CELEX:52020XC0708(01) [↑](#footnote-ref-1)